Barbados isch die östligsti Insle vo dr Inselchetti vo de Chliinen Antille und lit im Atlantischen Ozean. Im Gegesatz zu vile vo de benochberte Karibikinsle isch dr Ursprung vo Barbados nid vulkanisch, sondern isch dr höchsti Deil vom ene unterseeische Chalchsteirugge. S Chalchsteiplateau erreicht im Mount Hillaby e Höchi vo 336 m. Zu Barbados ghört näbe dr Hauptinsle no s winzige Culpepper Island, wo diräkt vor dr Ostküste lit.